CELEX: 31983R0397
Language: el
Date: 1983-02-17 00:00:00
Title: Κανονισμός (ΕΟΚ) αριθ. 397/83 της Επιτροπής της 17ης Φεβρουαρίου 1983 για την τροποποίηση του κανονισμού (ΕΟΚ) αριθ. 3744/81 του Συμβουλίου όσον αφορά τον πίνακα των προγραμμάτων που θα λάβουν κοινοτική ενίσχυση και το σχετικό παράρτημα

Avis juridique important

|

31983R0397

Κανονισμός (ΕΟΚ) αριθ. 397/83 της Επιτροπής της 17ης Φεβρουαρίου 1983 για την τροποποίηση του κανονισμού (ΕΟΚ) αριθ. 3744/81 του Συμβουλίου όσον αφορά τον πίνακα των προγραμμάτων που θα λάβουν κοινοτική ενίσχυση και το σχετικό παράρτημα  

Επίσημη Εφημερίδα αριθ. L 047 της 19/02/1983 σ. 0013 - 0014

***** ΚΑΝΟΝΙΣΜΟΣ (ΕΟΚ) αριθ. 397/83 ΤΗΣ ΕΠΙΤΡΟΠΗΣ  της 17ης Φεβρουαρίου 1983  για την τροποποίηση του κανονισμού (ΕΟΚ) αριθ. 3744/81 του Συμβουλίου όσον αφορά τον πίνακα των προγραμμάτων που θα λάβουν κοινοτική ενίσχυση και το σχετικό παράρτημα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3744/81 του Συμβουλίου της 7ης Δεκεμβρίου 1981 περί των κοινοτικών δράσεων στον τομέα της μικροηλεκτρονικής τεχνολογίας (1), και ιδίως το άρθρο 4 παράγραφος 4,  Εκτιμώντας:  ότι από τη θέσπιση κανονισμού (ΕΟΚ) αριθ. 3744/81 η τεχνολογική προόδος έχει οδηγήσει στην ανάγκη διεύρυνσης του πεδίου των δραστηριοτήτων επιστημονικής και τεχνολογικής έρευνας, προκειμένου να επιτευχθεί από τη μικροηλεκτρονική βιομηχανία της Κοινότητας καλά ισορροπημένος σχεδιασμός και ικανότητα παραγωγής·  ότι φαίνεται να υπάρχουν επαρκή διαθέσιμα χρηματοδοτικά μέσα, μετά από τη διάθεση της ενίσχυσης στα προγράμματα που έχουν επιλεγεί για στήριξη το 1982, για να ενισχυθούν ορισμένες νέες δραστηριότητες·  ότι η συμβουλευτική επιτροπή για τις κοινοτικές δράσεις στον τομέα της μικροηλεκτρονικής τεχνολογίας έχει εκφράσει ευνοϊκή γνώμη,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 3744/81 του Συμβουλίου τροποποιείται ως εξής:  1. Ο πίνακας του άρθρου 4 παράγραφος 1, που προβλέπει τα προγράμματα που θα λάβουν κοινοτική ενίσχυση, αντικαθίσταται από το ακόλουθο κείμενο:  « Ι. Εξοπλισμός για λιθογραφία προηγμένης τεχνολογίας  ΙΙ. Εξοπλισμός για ξηρή χημική επεξεργασία και φυσική κατεργασία του πυριτίου και υλικών που αποτελούνται από στοιχεία των ομάδων ΙΙΙ-V του περιοδικού πίνακα  ΙΙΙ. Εξοπλισμός για δοκιμή, χειρισμό, συναρμολόγηση και συσκευασία ολοκληρωμένων κυκλωμάτων  IV. Σχεδιασμός με τη βοήθεια ηλεκτρονικού υπολογιστή (CAD) για κυκλώματα πολύ μεγάλου βαθμού ολοκλήρωσης (VLSI) στους τομείς:  1. αρχιτεκτονική  2. διάρθρωση της γλώσσας και των δεδομένων  3. δοκιμές  4. μαθηματικά πρότυπα συσκευών.»  2. Το ακόλουθο συμπλήρωμα προστίθεται στο παράρτημα:  «ΣΥΜΠΛΗΡΩΜΑ  Οι ακόλουθες ενδείξεις αποτελούν κατευθυντήριες γραμμές για τους προτείνοντες και δεν θα θεωρηθούν περιοριστικές της ελευθερίας τους να επιλέξουν τα προγράμματά τους.  Όπου παρατίθενται τεχνικά χαρακτηριστικά ή προδιαγραφές απόδοσης, αυτά θεωρούνται ως τα ελάχιστα απαιτητά.  Εξοπλισμοί οι οποίοι λαμβάνουν ήδη ενίσχυση για την ανάπτυξή τους θα ληφθούν υπόψη μόνο κατ' εξαίρεση.  Ι. Εξοπλισμός για λιθογραφία προηγμένης τεχνολογίας  Στα προγράμματα για τον τομέα αυτό περιλαμβάνονται εκείνα που περιγράφονται στα σημεία Ι και ΙΙ του παραρτήματος.  ΙΙ. Εξοπλισμός για ξηρή χημική επεξεργασία και φυσική κατεργασία του πυριτίου και υλικών που αποτελούνται από στοιχεία των ομάδων ΙΙΙ-V του περιοδικού πίνακα  Στα προγράμματα για τον τομέα αυτό περιλαμβάνονται εκείνα που περιγράφονται στο σημείο ΙΙΙ του παραρτήματος, καθώς και τα ακόλουθα υπό α) και β) σχέδια:  α) Επίστρωση με ψεκασμό  Επίστρωση κραμάτων αλουμινίου και μετάλλων με υψηλό σημείο τήξεως (refractory metals), καθώς και πυριτούχων αλάτων  Δυνατότητα παραγωγής απλού ή/και πολλαπλού στρώματος  Δυνατότητα παράλληλου ψεκασμού (co-sputtering)  Χάραξη με ψεκασμό (sutter etch), πόλωση υποστρώματος ( substrate bias)  Δισκία (wafer) με μέγεθος έως 6 ίντες  Μεταφορά από θήκη σε θήκη, ένα μόνο δισκίο  Παραγωγή: 100 δισκία την ώρα (αναφέρεται σε επίστρωση αλουμινίου πάχους ενός (1) μικρού)  β) Χημική επίστρωση ατμού (CVD) από μονωτικά, αγώγιμα και θερμοανακλαστικά υλικά στην οποία περιλαμβάνεται η επίστρωση μέσω πλάσματος, η φωτοεπίστρωση και η επίστρωση μέσω μοριακής δέσμης - ιδιαίτερα CVD σε χαμηλή πίεση και ενισχυμένη με πλάσμα.  Υλικά:  - πυριτική ύαλος με πρόσμιξη φωσφόρου και βορίου  - αζωτούχο πυρίτιο (Si3N4)  - μέταλλα υψηλού σημείου τήξεως (refractory metals) (σε πολυπυρίτιο)  - αλουμίνιο ή κράματα αλουμινίου  ΙΙΙ. Εξοπλισμός για δοκιμή, χειρισμό, συναρμολόγηση και συσκευασία ολοκληρωμένων κυκλωμάτων  Στα προγράμματα για τον τομέα αυτό περιλαμβάνονται εκείνα που περιγράφονται στο σημείο IV του παραρτήματος, καθώς και τα ακόλουθα υπό α) και β) σχέδια:  α) Δοκιμές με δέσμη ηλεκτρονίων (ηλεκτρομικροσκόπιο σαρώσεως - SEM συν εξαρτήματα και διασύνδεση (interface) με το σύστημα δοκιμής των κυκλωμάτων)  β) Συστήματα δοκιμής με τεχνητή παλαίωση (burn-in), ικανά για στατική και δυναμική παλαίωση με διασύνδεση (interface) προς τη συσκευή δοκιμής κυκλωμάτων πολύ μεγαλύτερου βαθμού ολοκλήρωσης ( VLSI)  IV. Σχεδιασμός με τη βοήθεια ηλεκτρονικού υπολογιστή (CAD) για κυκλώματα πολύ μεγάλου βαθμού ολοκλήρωσης (VLSI)  Ο τομέας που καλύπτει το πρόγραμμα αυτό περιλαμβάνει το σημείο V του παραρτήματος.»  Άρθρο 2  Ο παρών κανονισμός αρχίζει να ισχύει την ημέρα που δημοσιεύεται στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 17 Φεβρουαρίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 376 της 30. 12. 1981, σ. 38.